તેમને નડતી અન્ય મુસીબતોની વાત કરતાં તેણે કહ્યું હતું કે ‘અમે નાળામાં સિમેન્ટની વૉલ બનાવવાનું શરૂ કર્યું, પણ એના અમુક ભાગમાંથી વિવિધ એજન્સીઓના કેબલો પસાર થતા હોવાથી અમારે એટલો ભાગ છોડીને વૉલ બનાવવી પડી. અમે અહીં કામ કરી શકતા નથી, લેબરનો ઉપયોગ કરવો પડે છે. આવી તો અનેક બાધાઓ અમને આ કામમાં આવી રહી છે જેને લીધે કામમાં વિલંબ થઈ રહ્યો છે. આમ છતાં અમે આ કામ માર્ચ મહિનાના અંત સુધીમાં પૂર્ણ કરવાની પૂરતી કોશિશમાં છીએ.’